CELEX: 32017D1960
Language: bg
Date: 2017-10-23 00:00:00
Title: Решение (ЕС) 2017/1960 на Съвета от 23 октомври 2017 година за подписване, от името на Съюза, и временно прилагане на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций

28.10.2017   
            
            
               BG
            
            
               Официален вестник на Европейския съюз
            
            
               L 279/1
            
         РЕШЕНИЕ (ЕС) 2017/1960 НА СЪВЕТА
   от 23 октомври 2017 година
   за подписване, от името на Съюза, и временно прилагане на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               На 28 януари 2014 г. Съветът прие Решение 2014/146/ЕС (1) за сключване на Споразумение за партньорство в областта на рибарството между Европейския съюз и Република Мавриций (наричано по-нататък „споразумението“).
            
         
               (2)
            
            
               В първия протокол (2) към споразумението бяха определени за срок от три години възможностите за риболов, предоставени на корабите на Съюза в риболовната зона, намираща се под суверенитета или в юрисдикцията на Република Мавриций (наричана по-нататък „Мавриций“), както и финансовото участие на Съюза. Срокът на прилагане на посочения протокол изтече на 27 януари 2017 г.
            
         
               (3)
            
            
               Комисията договори от името на Съюза нов протокол за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (наричан по-нататък „протоколът“). Протоколът бе парафиран на 26 април 2017 г.
            
         
               (4)
            
            
               Целта на протокола е да се създаде възможност за Съюза и Мавриций да си сътрудничат по-тясно при насърчаването на политиката на устойчиво рибарство, отговорното използване на рибните ресурси във водите на Мавриций и усилията на Мавриций за развитие на устойчива икономика, свързана с използването на океанските ресурси.
            
         
               (5)
            
            
               Протоколът следва да бъде подписан.
            
         
               (6)
            
            
               С цел да се осигури бързо започване на риболовните дейности на корабите на Съюза протоколът следва да се прилага временно до приключване на процедурите, необходими за влизането му в сила,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейския съюз и Република Мавриций (наричан по-нататък „протоколът“), при условие за сключването на посочения протокол.
   Текстът на протокола е приложен към настоящото решение.
   Член 2
   Председателят на Съвета сe оправомощава да посочи лицето(лицата), упълномощено(и) да подпише(ат) протокола от името на Съюза.
   Член 3
   В съответствие с член 15 от него протоколът се прилага временно от момента на подписването му до приключване на процедурите, необходими за влизането му в сила.
   Член 4
   Настоящото решение влиза в сила на третия ден след публикуването му в Официален вестник на Европейския съюз.
   
   
      Съставено в Люксембург на 23 октомври 2017 година.
      
         
            За Съвета
         
         
            Председател
         
         K. IVA
      
   
   
      (1)  Решение 2014/146/ЕС на Съвета от 28 януари 2014 г. за сключване на Споразумение за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 2).
   
      (2)  Протокол за определяне на възможностите за риболов и финансовото участие, предвидени в Споразумението за партньорство в областта на рибарството между Европейския съюз и Република Мавриций (ОВ L 79, 18.3.2014 г., стр. 9).